MUNICIPIUL TIMIŞOARA                                                       APROBAT

DIRECŢIA CLĂDIRI, TERENURI ŞI DOTĂRI DIVERSE      
   PRIMAR,
BIROUL EVIDENŢĂ PATRIMONIU
NR.
                                                                                             Nicolae Robu                                                    
REFERAT

privind aprobarea preţurilor de vânzare a locuinţelor de tip A.N.L., blocurile B1 şi B2 situate în Timişoara, str. Miloia nr. 51, pentru anul 2013.
În conformitate cu prevederile art. 10 alin. 2, litera d), din Legea nr. 152/1998 privind înfiinţarea Agenţiei Naţionale pentru Locuinţe, “valoarea de vânzare a locuinţei se calculează de către autorităţile administraţiei publice locale sau de către operatorii economici în a căror administrare se află imobilele respective, precum şi de către autorităţile administraţiei publice centrale din domeniul învăţământului, respectiv din domeniul sănătăţii, sau de către unele unităţi aflate în subordinea ori sub coordonarea acestor autorităţi, potrivit legii, şi reprezintă valoarea de înlocuire pe metru pătrat, multiplicată cu suprafaţa construită efectiv, inclusiv cotele indivize, diminuată cu amortizarea calculată de la data punerii în funcţiune a locuinţei până la data vânzării acesteia”.

Potrivit aceloraşi prevederi, valoarea de înlocuire pe metru patrat se stabileşte anual prin Ordin al ministrului dezvoltării regionale şi turismului.
Astfel, prin Ordinul ministrului dezvoltării regionale şi administraţiei publice nr. 2.401/30  iulie 2013 a fost stabilită valoarea de înlocuire pe metru patrat pentru anul 2013 la 326 euro/m² inclusiv T.V.A.

Preţurile de vânzare pentru locuinţele ANL, blocurile B1 şi B2 situate în Timişoara, str. Miloia nr. 51 pentru anul 2013, sunt cele cuprinse în Anexele 1 şi 2 şi au fost calculate ţinându-se seama de noua valoare de înlocuire pe metru patrat stabilită prin Ordinul ministrului dezvoltării regionale şi administraţiei publice nr. 2.401/30  iulie 2013 privind stabilirea valorii de înlocuire pe metru pătrat pentru anul 2013, în vederea vânzării locuinţelor pentru tineri.
Având în vedere cele menţionate,
Propunem,

emiterea unei Hotărâri de Consiliu Local, prin care să se aprobe preţurile de vânzare a locuinţelor de tip ANL B1 şi B2, situate în Timişoara, str. Miloia nr.51 pentru anul 2013.

